25. ΒΑΣΙΛΙΚΟΝ ΔΙΑΤΑΓΜΑ υπ΄ αριθ.781 της 18/18 Δεκ. 1972 (ΦΕΚ Α΄229) Περί μερικής άρσεως του Νόμ.ΔΞΘ΄/1912 «περί καταστάσεως πολιορκίας». 26. ΠΡΟΕΔΡΙΚΟΝ ΔΙΑΤΑΓΜΑ υπ΄  αριθ.167 της 20/20 Αυγ. 1973 (ΦΕΚ Α΄186) Περί άρσεως ισχύος του Νόμ.ΔΞΘ΄/1912 «περί καταστάσεως πολιορκίας» και εκ των λοιπών περιοχών της Επικρατείας. 27. ΠΡΟΕΔΡΙΚΟΝ ΔΙΑΤΑΓΜΑ υπ΄  αριθ.411 της 17/17 Νοεμ. 1973 (ΦΕΚ Α΄306) Περί κηρύξεως της Χώρας εις κατάστασιν πολιορκίας και αναστολής της ισχύος διατάξεων του Συντάγματος. Εκυρώθη δια της Σ.Π.Ι./1973 (ανωτ. σελ. 18). Η ισχύς του παρετάθη δια της παρ.3 άρθρ.10 της από 5/7 Αυγ. 1974 Συντ. Πράξεως (ανωτ. σελ. 21). 28. ΠΡΟΕΔΡΙΚΟΝ ΔΙΑΤΑΓΜΑ υπ΄  αριθ.700 της 9/9 Οκτ. 1974 (ΦΕΚ Α΄304) Περί μερικής επαναφοράς εν ισχύ των άρθρ. 5,6,8,10,12,14,95 και 97 του Συντάγματος και άρσεως του νόμου περί καταστάσεως πολιορκίας. Έχοντες υπ’ όψει τας διατάξεις: α) Του άρθρ.91 του Συντάγματος. β) Του άρθρ.12 της από 1/1.8.1974 Καταστατικής Συντακτικής Πράξεως «περί αποκαταστάσεως της δημοκρατικής νομιμότητος κλπ.». γ) Του άρθρ.10 παρ.3 της από 5/7.9.1974 Συντακτικής Πράξεως «περί συμπληρώσεως της από 1/1.8.1974 Συντακτικής Πράξεως». δ) Του Π.Δ.411/1973 «περί κηρύξεως της Χώρας εις κατάστασιν πολιορκίας και αναστολής της ισχύος διατάξεων του Συντάγματος» και ε) Του Π.Δ. 615/1974 «περί επαναφοράς εν ισχύϊ των άρθρ. 11 και 20 του Συντάγματος, προτάσει του Ημετέρου Υπουργικού Συμβουλίου, αποφασίζομεν: Σελ. 38(α) Τεύχος 643-Σελ.4 Άρθρ.1.-Από της ενάρξεως της ισχύος του παρόντος δ/τος αίρεται η ισχύς του νόμου περί καταστάσεως πολιορκίας και η αναστολή ισχύος των άρθρων 5,6,8,10,12,14,95 και 97 του Συντάγματος, ως αύτη απηγγέλθη δια του Π.Δ.411/1973 «περί κηρύξεως της Χώρας εις κατάστασιν πολιορκίας και αναστολής της ισχύος διατάξεων του Συντάγματος» ούτινος η ισχύς παρετάθη δια του άρθρ.10 παρ.3 της από 5/7.8.1974 Συντακτικής Πράξεως «περί συμπληρώσεως της από 1/1.8.1974 Συντακτικής Πράξεως», καθ΄ άπασαν την Επικράτειαν εξαιρέσει: α) Του νομού Έβρου, β) του νομού Λέσβου, γ) του νομού Χίου, δ) του νομού Σάμου, πλην της νήσου Ικαρίας και ε) των νήσων Κω και Ρόδου εκ του νομού Δωδεκανήσου. Άρθρ.2.-Τα διαρκή στρατιωτικά δικαστήρια των κατά το προηγούμενον άρθρον περιφερειών εις ας αίρεται η ισχύς του νόμου περί καταστάσεως πολιορκίας, διατηρούν την εκδίκασιν των ενώπιον αυτών ευρισκομένων εκκρεμών υποθέσεων, μόνον εφ’ όσον οι κατηγορούμενοι είναι στρατιωτικοί, των εις ιδιώτας κατηγορουμένους αναφερομένων υποθέσεων μεταβιβαζομένων υπό των στρατιωτικών αρχών εις τα αρμόδια κοινά ποινικά δικαστήρια, εκτός εάν η αξιόποινος πράξις στρέφεται κατά της ασφαλείας των ενόπλων δυνάμεων. Εις τους επί της Εθνικής Αμύνης και Δικαιοσύνης Υπουργούς, ανατίθεμεν την δημοσίευσιν και εκτέλεσιν του παρόντος δ/τος. 1.Γ.β.25-28 Αναστολές του Συντάγματος - Κατάσταση Πολιορκίας 